b"\n_START_ARTICLE_\nKitulo nationalpark\n_START_PARAGRAPH_\nKitulo nationalpark er et botanisk beskyttelsesomr\xc3\xa5de i h\xc3\xb8jlandet i det sydlige Tanzania. Parken d\xc3\xa6kker et omr\xc3\xa5de p\xc3\xa5 412,9\xc2\xa0km\xc2\xb2 og ligger dels i Mbeya-regionen, dels Iringa-regionen. V\xc3\xa6rneomr\xc3\xa5det omfatter Kitulo Plateau og den tilst\xc3\xb8dende Livingstone Forest. Parken er administreret af Tanzania National Parks (TANAPA), og er den f\xc3\xb8rste nationalpark i det tropiske Afrika, oprettet prim\xc3\xa6rt for beskyttelse af sin flora._NEWLINE_Den lokale befolkning omtaler Kitulo som Bustani ya Mungu' (Guds have), mens botanikere  betegner den som  et Serengeti af blomster._NEWLINE_Beskyttelsen af Kiitulos unike flora blev f\xc3\xb8rst foresl\xc3\xa5et af Wildlife Conservation Society (WCS), som et tiltag mod den voksende internationale handel med orkide-l\xc3\xb8g og \xc3\xb8get jagt- og hugstaktivitet i den omkringliggende skov. Tanzanias pr\xc3\xa6sident Benjamin Mkapa kundgjorde oprettelsen af Kitulo nationalpark i 2002. Parken blev formelt oprettet i 2005 og blev Tanzanias 14. nationalpark. Fremtidige forslag fra TANAPA g\xc3\xa5r ud p\xc3\xa5 udvidelse af parken til at omfatte den tilst\xc3\xb8dende Mount Rungwe Forest._NEWLINE_I 2005 opdagede feltarbejdere fra WCS en ny art af aber i og omkring Mount Rungwe _NEWLINE_og i Livingstone skovomr\xc3\xa5de af nationalparken. Oprindelig kendt af lokalbefolkningen som mangabey, senere blev navnet \xc3\xa6ndret til sit tanzanianske navn p\xc3\xa5 swahili, som er kipunji. Den er en af de 25 mest truede arter af aber i verden."